2020. gada 17. martā Rīkojums Nr. 110

Rīgā (prot. Nr. 15 9. §)

### Grozījumi darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" pirmās un otrās atlases kārtas projektu iesniegumu iesniedzēju sarakstā

Izdarīt darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" pirmās un otrās atlases kārtas projektu iesniegumu iesniedzēju sarakstā (apstiprināts ar Ministru kabineta 2016. gada 20. decembra rīkojumu Nr. 779 "Par 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" projektu iesniegumu iesniedzēju saraksta apstiprināšanu") (Latvijas Vēstnesis, 2016, 250. nr.; 2017, 164., 255. nr.) šādus grozījumus:

1. Izteikt I sadaļas "Pirmās atlases kārtas projektu iesniegumu iesniedzēji" rindu "ERAF/551SAM/2016/I/01" šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| "ERAF/551  SAM/2016/  I/01 | Kultūras mantojuma saglabāšana un attīstība Daugavas ceļā | Iesniedzējs:  - Jēkabpils pilsētas dome  Sadarbības partneri:  - Kokneses novada dome;  - Ogres novada dome | 1 500 000,00 | 1 408 500,00 | 16 202 | 3 objekti:  1) Krustpils pils;  2) Kokneses pilsdrupas;  3) sanatorija "Ogre" – A. Cīruļa gleznojuma un Ogres Zilo kalnu infrastruktūra | 7 pakalpojumi:  1) Krustpils pils pastāvīgā pilsētas vēstures ekspozīcija;  2) nelielas formas akustisko koncertu programma Krustpils pils A daļā;  3) 18. gadsimta sienas gleznojumu eksponēšana Krustpils pilī;  4) izglītojoši pasākumi dabas parkā "Ogres Zilie kalni";  5) A. Cīruļa sienu gleznojuma apskate sanatorijā "Ogre";  6) ekskursija sanatorijā "Ogre" un tās vēsture;  7) kultūras, radošās un vēstures izzināšanas aktivitātes Kokneses pilsdrupās" |

1. Izteikt II sadaļas "Otrās atlases kārtas projektu iesniegumu iesniedzēji" rindu "ERAF/551SAM/2016/II/03" šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| "ERAF/551SAM/2016/II/03 | Vidzemes piekrastes kultūras un dabas mantojuma iekļaušana tūrisma pakalpojumu izveidē un attīstībā – "Saviļņojošā Vidzeme" | Iesniedzējs:  - Carnikavas novada dome  Sadarbības partneri:  - Saulkrastu novada dome;  - Limbažu novada dome;  - Salacgrīvas novada dome | 2 535 868,00 | 2 381 180,00 | 20 000 | 4 objekti:  1) nozīmīgs piekrastes ciems – Carnikavas ciems, iekļaujot Gaujas grīvu un Carnikavas muižas parku;  2) nozīmīga piekrastes pilsētas daļa – Saulkrastu pilsētas Neibādes parks;  3) piekrasti raksturojoša dabas ainava – dabas pieminekļa Lauču dižakmens apkārtne;  4) lībiešu kultūrtelpa, Ziemeļvidzemes biosfēras rezervāts – Salacgrīvas novada Zvejnieku parks | 9 pakalpojumi:  1) paplašināta novadpētniecības ekspozīcija jaunuzbūvētajā klēts ēkā novadpētniecības centrā, gida pakalpojumi Carnikavas novadā  2) tematisku koncertu un pasākumu sērija Carnikavas novadpētniecības centrā;  3) vienots maršruts, kas sasaista Carnikavas novada centra kultūrvēsturiskos objektus, maršruta apraksts;  4) līvu kultūrai veltīts sarīkojumu klasteris Saulkrastu estrādē;  5) festivāls "Jaunie kamermūziķi Saulkrastiem";  6) informatīvi izglītojoša taka par piekrastes un līvu vēsturi no "Vārzu" publiskās peldvietas līdz Lauču dižakmenim;  7) tūrisma informācijas centra un glābšanas posteņa izveide un operatīvā transporta nobrauktuves izbūve Limbažu novada piekrastē pie "Vārzām";  8) Zvejnieku svētki un festivāli Zvejnieku parka estrādē Salacgrīvā;  9) vides pieejamības nodrošināšana Zvejnieku parkā un estrādē Salacgrīvā" |

Ministru prezidents A. K. Kariņš

Kultūras ministrs N. Puntulis